Nr. L 55/44 De Europæiske Fællesskabers Tidende 1. 3. 86 KOMMISSIONENS FORORDNING (EØF) Nr. 544/86 af 27. februar 1986 om åbning af toldkontingenter for fiskerivarer fra fællesforetagender, der er oprettet mellem fysiske eller juridiske personer i Spanien og i tredjelande KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 168, og ud fra følgende betragtninger : I artikel 168 i tiltrædelsesakten fastsættes der en ordning for gradvis afskaffelse af de toldfritagelser, -suspensioner og -kontingenter, som Spanien har indrømmet for fiskeri- varer fra fællesforetagender, der er oprettet mellem fysiske eller juridiske personer i Spanien og i tredjelande ; der bør årligt åbnes kontingenter opdelt efter toldposition og -underposition inden for de samlede mængder, der er fastsat ved tiltrædelsesakten, svarende til denne gradvise afskaffelse ;  inden for disse samlede mængder foretages fordelingen af kontingenterne for hver toldposition og -underposition i forhold til fordelingen i 1983; der bør indføres et system for underretning af Kommis- sionen, således at denne kan følge forvaltningen af denne ordning ; de i denne forordning fastsatte foranstaltninger er i over- ensstemmelse med udtalelse fra Forvaltningskomiteen for Fiskerivarer — UDSTEDT FØLGENDE FORORDNING :: Artikel 1 1. For perioden 1. marts 1986 til 31. december 1986 åbnes der i Spanien toldkontingenter for fiskerivarer på de i tiltrædelsesaktens artikel 168 omhandlede betingelser som fastsat i bilaget. 2. Tolden suspenderes fuldstændig for hver af de i stk. 1 nævnte varer inden for grænserne af hvert af de told- kontingenter, der er anført i bilaget. Artikel 2 Fordelingen mellem de i bilag XII til tiltrædelsesakten nævnte virksomheder af de i artikel 1 omhandlede mæng- der, der i givet fald kan ske i form af delvise tildelinger på halvårs basis, foretages af de spanske myndigheder. Artikel 3 Spanien underretter senest 15 dage efter udgangen af hvert kvartal Kommissionen om, hvilke mængder der faktisk er indført under denne kontingentordning. Kommissionen kan til hver en tid anmode om en opgø- relse over udnyttelsen af kontingenterne. Artikel 4 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra den 1. marts til den 31. december 1986. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 27. februar 1986. På Kommissionens vegne Anténio CARDOSO E CUNHA Medlem af Kommissionen